Na temelju članka 41. stavka 2. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19), članka 41. i 61. Statuta Dječjeg vrtića More i članka 23. i 24. Pravilnika o unutarnjem ustrojstvu i načinu rada Dječjeg vrtića More, Upravno vijeće Dječjeg vrtića More, na sjednici održanoj 14. ožujka 2022. godine, donosi

**PRAVILNIK**

**O DOPUNI PRAVILNIKA O RADNIM MJESTIMA**

**DJEČJEG VRTIĆA MORE**

Članak 1.

U Pravilniku o radnim mjestima Dječjeg vrtića More (od 18. srpnja 2019. godine; Pravilnik o izmjenama Pravilnika o radnim mjestima Dječjeg vrtića More od 28. srpnja 2020.; Pravilnik o izmjenama Pravilnika o radnim mjestima od 10. kolovoza 2021. godine; Pravilnik o izmjenama Pravilnika o radnim mjestima Dječjeg vrtića More od 9. rujna 2021. godine; Pravilnik o izmjenama i dopunama Pravilnika o radnim mjestima od 2. prosinca 2021. godine), u daljnjem tekstu: Pravilnik, iza članka 24. dodaje se novi članak 24.a i naslov iznad njega koji glase:

„**5.10. Spremač**

Članak 24.a

Broj izvršitelja: 11

Uvjeti: - završeno osnovnoškolsko obrazovanje

Opis poslova: svakodnevno održava čistoću prostorija za boravak djece, sanitarija i ostalih prostorija vrtića; održava čistoću prozora i staklenih stijena, vanjskih površina i dvorišta; rasprema i sprema ležaljke; redovito provjetrava prostorije; dezinficira igračke; zbrinjava otpad na primjeran način; obavlja i druge poslove po nalogu ravnatelja i zdravstvenog voditelja.

Spremač je odgovoran za održavanje higijene i čistoće prostora, pravovremeno obavljanje poslova i brigu o sredstvima za rad.“

Članak 2.

Ovaj Pravilnik o dopuni Pravilnika o radnim mjestima Dječjeg vrtića More stupa na snagu na dan nakon dana objave na oglasnoj ploči Ustanove.

KLASA: 007-02/22-08/02

URBROJ: 2170-1-25-02-22-1

|  |  |
| --- | --- |
|  | Predsjednica Upravnog vijeća |
|  |  |
|  | Astrid Massari |

Pravilnik o izmjenama i dopunama Pravilnika o radnim mjestima Dječjeg vrtića More objavljen je na oglasnoj ploči Ustanove dana \_\_\_\_\_\_\_\_\_\_\_ 2022. godine i stupit će na snagu dana \_\_\_\_\_\_\_\_\_\_\_\_ 2022. godine.

|  |  |
| --- | --- |
|  | Ravnateljica |
|  |  |
|  | Jasna Crnčić |